《南乡子》
明代·黄正色

清世愧无能，窃得微阶正不胜。天地包容投远塞，相应，投杼慈亲本爱曾。

静坐读伽楞，百念几同二月冰。朔漠荒寒虽特甚，休憎，古训从来只自惩。

作者简介：（1501—1576）明常州府无锡人，字士尚，号斗南。嘉靖八年进士。授仁和知县，入为户科给事中。丁忧后，知香山县，改南海，有政绩。召为南京监察御史，劾中官鲍忠等，反为所诬，下狱，遣戍辽东三十年。穆宗初召还，迁南京太仆卿，致仕。有《辽阳稿》。